《游钟山至八功德水》
元代·许谦

悠悠钟山云，朝夕碍我目。褰衣试一往，行与云相逐。

驱马出东试，十里至山麓。幽人昔已亡，谁能继芳躅。

猿鹤乘古林，鼪鼯啸深木。彼哉西方人，胡为擅斯谷。

岂云事幽栖，政尔眩华屋。泓泉抱何德，浊热供一沃。

岩回屐欲倦，小憩倚修竹。凉飔自披襟，佳兴亦云足。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及试为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。